CELEX: 52006PC0242
Language: el
Date: 2006-05-31
Title: Πρόταση Κανονισμοσ του Συμβουλίου για την τροποποίηση του παραρτήματος IV του κανονισμού (ΕΚ) αριθ. 850/2004 του Ευρωπαϊκ﾿ύ Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ

Σημαντική ανακοίνωση νομικού περιεχομένου

|

52006PC0242

Πρόταση Κανονισμοσ του Συμβουλίου για την τροποποίηση του παραρτήματος IV του κανονισμού (ΕΚ) αριθ. 850/2004 του Ευρωπαϊκ﾿ύ Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ  /* COM/2006/0242 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 31.5.2006COM(2006) 242 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του παραρτήματος IV του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτο άρθρο 7 παράγραφος 4 στοιχείο α) του κανονισμού (ΕΚ) αριθ. 850/2004 για τους έμμονους οργανικούς ρύπους προβλέπεται ότι η ποσότητα των ουσιών που αναφέρονται στο παράρτημα IV δεν υπερβαίνει τις οριακές τιμές συγκέντρωσης που καθορίζονται στο παράρτημα IV πριν από τις 31 Δεκεμβρίου 2005, βάσει της διαδικασίας του άρθρου 17 παράγραφος 2. Σύμφωνα με το άρθρο 17 παράγραφος 1, η Επιτροπή επικουρείται από την επιτροπή του άρθρου 18 της οδηγίας 75/442/ΕΟΚ, για όλα τα θέματα που αφορούν τα απόβλητα και εμπίπτουν στο πεδίο εφαρμογής του εν λόγω κανονισμού.Κατόπιν τούτου, η Επιτροπή υπέβαλε, στις 25 Ιανουαρίου 2006, σχέδιο κανονισμού προς ψήφιση στην επιτροπή του άρθρου 18 της οδηγίας 75/442/ΕΟΚ περί των στερεών αποβλήτων. Δεν επετεύχθη ειδική πλειοψηφία για το συγκεκριμένο σχέδιο κανονισμού.Επομένως, σύμφωνα με την διαδικασία του άρθρου 5 της απόφασης 1999/468/EΚ, υποβάλλεται στο Συμβούλιο πρόταση κανονισμού του Συμβουλίου. Εάν, εντός τριών μηνών από την ημερομηνία παραπομπής της πρότασης, το Συμβούλιο δεν έχει αποφανθεί επ’ αυτής, τα προτεινόμενα μέτρα θα εγκριθούν από την Επιτροπή.Η Επιτροπή είχε την πρόθεση να προτείνει επίσης, σύμφωνα με τα άρθρα 7 παράγραφος 6 και 14 παράγραφος 3 του κανονισμού (ΕΚ) αριθ. 2004/850, τη θέσπιση μέτρου για τη στερεοποίηση αποβλήτων που προορίζονται για κατ’ άλλο τρόπο ανάκτηση και των οποίων η συγκέντρωση σε πολυχλωριωμένες διβενζο-p-διοξίνες και πολυχλωριωμένα διβενζοφουράνια (PCDD/PCDF) είναι υψηλότερη του 1 μg/kg, αλλά δεν υπερβαίνει την χαμηλή οριακή τιμή των 15 μg/kg PCDD/PCDF. Το πρόσθετο αυτό μέτρο εξαρτάται από τη θέσπιση της χαμηλής οριακής τιμής συγκέντρωσης για τα PCDD/PCDF. Δεδομένου ότι δεν επετεύχθη ειδική πλειοψηφία υπέρ του σχεδίου κανονισμού για την εν λόγω χαμηλή οριακή τιμή συγκέντρωσης των 15 μg/kg PCDD/PCDF, η θέσπιση του πρόσθετου αυτού μέτρου μόνο δεν θα ήταν σκόπιμη και επομένως δεν έχει ακόμη προταθεί για ψηφοφορία.  ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του παραρτήματος IV του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τους έμμονους οργανικούς ρύπους και την τροποποίηση της οδηγίας 79/117/ΕΟΚ[1], και ιδίως το άρθρο 7 παράγραφος 4 στοιχείο α) και το άρθρο 14 παράγραφος 3,Εκτιμώντας τα εξής:(1) Η Επιτροπή διεξήγαγε μελέτη σχετικά με την εφαρμογή των διατάξεων του κανονισμού (ΕΚ) αριθ. 850/2004 που αφορούν τα απόβλητα.(2) Οι προτεινόμενες οριακές τιμές συγκέντρωσης στο παράρτημα IV θεωρούνται οι πλέον ενδεδειγμένες για την εξασφάλιση υψηλού επιπέδου προστασίας, λαμβανομένης υπόψη της καταστροφής ή της μη ανατρέψιμης μετατροπής των έμμονων οργανικών ρύπων.(3) Όσον αφορά την ουσία toxaphene, η οποία αποτελεί μείγμα περισσοτέρων από 670 ουσιών, δεν υφίσταται αναγνωρισμένη κατάλληλη αναλυτική μεθοδολογία για τον προσδιορισμό της ολικής συγκέντρωσης. Ωστόσο, η προαναφερθείσα μελέτη δεν εντόπισε αποθέματα που να συνίστανται σε, να περιέχουν ή να έχουν μολυνθεί από toxaphene στην Ευρωπαϊκή Ένωση. Επιπλέον, η μελέτη κατέδειξε ότι, στις περιπτώσεις όπου ανιχνεύθηκαν, σε απόβλητα, φυτοφάρμακα που συνιστούν έμμονους οργανικούς ρύπους, οι συγκεντρώσεις τους ήταν συνήθως υψηλές σε σχέση με τις προτεινόμενες οριακές τιμές συγκέντρωσης. Επομένως, οι διαθέσιμες αναλυτικές μέθοδοι προσδιορισμού της toxaphene μπορούν, επί του παρόντος, να θεωρηθούν επαρκείς για τους σκοπούς του παρόντος κανονισμού.(4) Η οριακή τιμή συγκέντρωσης για τα PCDF/PCDD εκφράζεται σε συγκέντρωση ισοδυνάμου τοξικότητας («TEQ»), χρησιμοποιώντας τους συντελεστές τοξικής ισοδυναμίας («TEF») που καθόρισε η Παγκόσμια Οργάνωση Υγείας το 1998. Τα δεδομένα που διατίθενται για τα παρόμοια με τις διοξίνες PCB δεν επαρκούν για να συμπεριληφθούν οι ενώσεις αυτές στην TEQ.(5) Το εξαχλωροκυκλοεξάνιο (HCH) είναι η ονομασία μείγματος, τεχνικής καθαρότητας, διαφόρων ισομερών. Η πλήρης ανάλυσή τους δεν θεωρείται σκόπιμη. Δεδομένου ότι μόνο τα ισομερή α-, β- και γ- HCH έχουν τοξικολογική σημασία, η οριακή τιμή συγκέντρωσης αναφέρεται μόνο σ’ αυτά. Με τα περισσότερα πρότυπα μείγματα αναλυτικής καθαρότητας που διατίθενται στο εμπόριο για την ανάλυση ενώσεων της κατηγορίας αυτής ταυτοποιούνται μόνο τα ανωτέρω ισομερή.(6) Ο κανονισμός (ΕΚ) αριθ. 850/2004 πρέπει επομένως να τροποποιηθεί αναλόγως.(7) Η επιτροπή του άρθρου 17 παράγραφος 1 του κανονισμού (ΕΚ) αριθ. 850/2004 δεν διατύπωσε γνώμη για τα μέτρα που προβλέπονται σε σχέδιο κανονισμού της Επιτροπής, στο πλαίσιο της διαδικασίας του άρθρου 17 παράγραφος 2 του εν λόγω κανονισμού, σύμφωνα με την οποία ζητήθηκε η γνώμη της στις 25 Ιανουαρίου 2006,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα IV του κανονισμού (ΕΚ) αριθ. 850/2004 αντικαθίσταται από το κείμενο του παραρτήματος του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΤο παράρτημα IV του κανονισμού (ΕΚ) αριθ. 850/2004 αντικαθίσταται από τα ακόλουθα:ΠΑΡΑΡΤΗΜΑ IV«ΠΙΝΑΚΑΣ ΟΥΣΙΩΝ ΟΙ ΟΠΟΙΕΣ ΥΠΟΚΕΙΝΤΑΙ ΣΕ ΔΙΑΤΑΞΕΙΣ ΔΙΑΧΕΙΡΙΣΗΣ ΑΠΟΒΛΗΤΩΝ ΠΟΥ ΟΡΙΖΟΝΤΑΙ ΣΤΟ ΑΡΘΡΟ 7ΟΥΣΙΑ | ΑΡΙΘ. CAS | ΑΡΙΘ. ΕΚ | ΟΡΙΑΚΗ ΤΙΜΗ ΣΥΓΚΕΝΤΡΩΣΗΣ ΣΎΜΦΩΝΑ ΜΕ ΤΟ ΑΡΘΡΟ 7 ΠΑΡΑΓΡΑΦΟΣ 4 ΣΤΟΙΧΕΙΟ α) |Aldrin | 309-00-2 | 206-215-8 | 50 mg/kg |Chlordane | 57-74-9 | 200-349-0 | 50 mg/kg |Dieldrin | 60-57-1 | 200-484-5 | 50 mg/kg |Endrin | 72-20-8 | 200-775-7 | 50 mg/kg |Heptachlor | 76-44-8 | 200-962-3 | 50 mg/kg |Εξαχλωροβενζόλιο | 118-74-1 | 200-273-9 | 50 mg/kg |Mirex | 2385-85-5 | 219-196-6 | 50 mg/kg |Toxaphene | 8001-35-2 | 232-283-3 | 50 mg/kg |Πολυχλωριωμένα διφαινύλια (PCB) | 1336-36-3 και άλλοι | 215-648-1 | 50 mg/kg* |DDT (1,1,1-τριχλωρο-2,2-δις(4-χλωροφαινυλ) αιθάνιο) | 50-29-3 | 200-024-3 | 50 mg/kg |Chlordecone | 143-50-0 | 205-601-3 | 50 mg/kg |Πολυχλωριωμένες διβενζο-p-διοξίνες και διβενζοφουράνια (PCDD/PCDF) | 15 μg/kg** |Το άθροισμα των ισομερών α-, β- και γ- HCH | 58-89-9, 319-84-6, 319-85-7 | 206-270-8, 206-271-3 και 200-401-2 | 50 mg/kg |Εξαβρωμοδιφαινύλιο | 36355-01-8 | 252-994-2 | 50 mg/kg |* Εφαρμόζεται, κατά περίπτωση, η μέθοδος υπολογισμού που καθορίζεται στα ευρωπαϊκά πρότυπα EN 12766-1 και EN 12766-2** Η οριακή τιμή υπολογίζεται ως PCDD και PCDF σύμφωνα με τους ακόλουθους συντελεστές τοξικής ισοδυναμίας (TEF):PCDD | TEF |2,3,7,8-TeCDD | 1 |1,2,3,7,8-PeCDD | 1 |1,2,3,4,7,8-HxCDD | 0,1 |1,2,3,6,7,8-HxCDD | 0,1 |1,2,3,7,8,9-HxCDD | 0,1 |1,2,3,4,6,7,8-HpCDD | 0,01 |OCDD | 0,0001 |PCDF |2,3,7,8-TeCDF | 0,1 |1,2,3,7,8-PeCDF | 0,05 |2,3,4,7,8-PeCDF | 0,5 |1,2,3,4,7,8-HxCDF | 0,1 |1,2,3,6,7,8-HxCDF | 0,1 |1,2,3,7,8,9-HxCDF | 0,1 |2,3,4,6,7,8-HxCDF | 0,1 |1,2,3,4,6,7,8-HpCDF | 0,01 |1,2,3,4,7,8,9-HpCDF | 0,01 |OCDF | 0,0001 |»[1] ΕΕ L 158 της 30.4.2004, σ. 7· διορθωμένη έκδοση στην ΕΕ L 229 της 29.6.2004, σ. 5.